Proiect

GUVERNUL REPUBLICII MOLDOVA

HOTĂRÎRE nr.\_\_\_\_

din \_\_\_\_\_\_\_ 2014

Chişinău

**Cu privire la aprobarea proiectului de lege pentru modificarea și completarea Legii nr. 131 din 8 iunie 2012 privind controlul de stat asupra activității de întreprinzător**

Guvernul **HOTĂRĂŞTE:**

Se aprobă şi se prezintă Parlamentului spre examinare proiectul de lege pentru modificarea şi completarea Legii nr.131 din 8 iunie 2012 privind controlul de stat asupra activităţii de întreprinzător.

**Prim-ministru Chiril GABURICI**

Contrasemnează:

Viceprim-ministru,

ministrul economiei Stephane Christophe Bride

Ministrul justiţiei Vladimir Grosu

LEGE

pentru modificarea şi completarea Legii nr.131 din 8 iunie 2012 privind controlul de stat asupra activităţii de întreprinzător

Parlamentul adoptă prezenta lege organică.

Articolul Unic Legea nr.131 din 8 iunie 2012 privind controlul de stat a activităţii de întreprinzător (Monitorul Oficial al Republicii Moldova, 2012, nr. 181-184, art.595), cu modificările şi completările ulterioare, se modifică după cum urmează:

1. Articolul 1

la aliniatul (3) după sintagma „Comisiei Naţionale a Pieţei Financiare,” se introduce „Băncii Naţionale a Moldovei”

după aliniatul (3) se introduce aliniatul (31) cu următorul cuprins:

„(31) Dispoziţiile prezentei legi se aplică domeniului fiscal în măsura în care nu contravin prevederilor legislaţiei în vigoare privind activitatea de control şi supraveghere a autorităţii publice centrale de control şi supraveghere fiscală.”

la aliniatul (4), litera (c) va avea următorul conținut:

„c) controalelor aplicate procesului trecerii frontierei vamale şi acţiunilor premergătoare acestuia.”

1. La Articolul 2

noţiunile *„*decizie de control” şi „persoană supusă controlului (persoană controlată)*”* vor avea următorul cuprins:

„decizie de control - act administrativ emis de un organ de control, în limitele competenţelor, în baza căruia se emite delegaţia de control şi prin care se determină persoana care va fi supusă controlului;”

„persoană supusă controlului (persoană controlată/persoană) - orice persoană fizică şi/sau juridică care practică activitate de întreprinzător şi este pasibilă controlului, precum şi o subdiviziune funcţională şi/sau structurală a persoanei juridice în cazul în care aceasta poate constitui obiectul deplin al controlului pe unul sau mai multe domenii de control, avînd o locație (adresă) separată de sediu și/sau altă subdiviziune funcțională și/sau structurală;”

în noţiunea „risc”, cuvintele „vieţii şi sănătăţii” se substituie cu cuvintele „vieţii, sănătăţii si drepturilor”

după noțiunea „mandat de control” se introduce noțiunea „monitorizarea (persoanelor supuse controlului)” care va avea următorul cuprins:

*„monitorizarea (persoanelor supuse controlului)* – totalitatea acțiunilor întreprinse de organele abilitate cu funcții de control și autoritățile cu funcție de supraveghere de colectare și analiză (periodică sau continuă) a informației sau probelor prin orice altă modalitate decît controlul de stat;”

în noțiunea „*monitorizare*” cuvîntul „*monitorizare*” se substituie cu sintagma „*monitorizarea organelor abilitate cu funcție de control*”

1. La articolul 4:

la aliniatul (1) sintagma „ofere periodic” se substituie cu „dețină și necesită efort suplimentar pentru a o colecta, procesa și prezenta.”

la aliniatul (1) după prima frază se introduce o frază suplimentară cu următorul conținut: „Solicitarea informației de către organul de control sau autoritate cu funcții de supraveghere, fără vizitarea persoanei controlate, pe care persoana este obligată să o dețină și/sau să o raporteze periodic în virtutea legii, nu reprezintă control de stat în sensul prezentei legi.”

1. La articolul 11 se introduce litera „e” cu următorul cuprins:

e) supraveghează respectarea prezentei legi în cadrul procesului de reglementare a activității de control de stat asupra activității de întreprinzător de către autoritățile publice centrale și locale.

1. La articolul 12 se introduce litera „g” cu următorul cuprins:

g) să propună Guvernului modificări la legislația în vigoare pentru a o racorda la prevederile prezentei legi.

1. Articolul 14, alineatul (1) va avea următorul cuprins:

„(1) Unul şi acelaşi organ de control nu este în drept să exercite controlul asupra uneia şi aceleiaşi persoane controlate mai mult decît o dată într-un an calendaristic cu excepţia cazurilor prevăzute expres de legea specială”

1. **Articolul 16** va avea următorul cuprins:

„(1) Graficul controalelor se întocmeşte de către organul de control şi se înregistrează de către autoritatea de monitorizare a controalelor în baza criteriilor de risc stabilite în baza particularităţilor obiectului, subiecţilor şi a raporturilor anterioare cu organul de control.

(2) Guvernul va determina criteriile obligatorii pentru toate domeniile, modul de stabilire a gradelor de risc, ponderare şi utilizare a criteriilor pentru determinarea gradului de risc a persoanelor la planificarea controlului de stat.”

1. La Articolul 18

la alineatul (2) propoziția a doua după textul „exemplar al” se introduc cuvintele „delegaţiei şi/sau”, iar cuvintele „cel tîrziu” se exclud.

1. Articolul **19**

alineatul (1):

punctul 2) va avea următorul conținut:

„2) prezenţei informaţiilor veridice despre existenţa cazurilor de încălcare a legislaţiei sau a situaţiilor de avarie, despre modificarea ori încălcarea regulilor de securitate, fapt ce prezintă un pericol iminent pentru viaţa şi/sau bunurile oamenilor şi pentru mediu, dacă sunt întrunite următoarele condiții:

a) necesitatea inițierii controlului este motivată preliminar;

b) poate fi rezonabil stabilit, din informația deținută pînă la inițierea controlului și din nota de motivare, că doar intervenția inopinată prin control de stat va preveni și/sau stopa încălcări care vor duce iminent la prejudicii sau ar putea diminua substanțial prejudiciile deja apărute.”

la punctul 3):

litera a) textul „de două ori consecutiv, fiind încălcate două termene consecutive, prevăzute expres de lege sau de actul normativ;” se exclude;

litera b) textul „după încălcarea de două ori consecutiv a termenului stabilit de lege sau de actul normativ;” se exclude.

după aliniatul (3) se introduce aliniatul (31) cu următorul conținut:

„(31) Decizia de inițiere a controlul inopinat desfășurat în temeiul specificat la alin.(1) pct.2) poate fi emisă doar în baza unei note de motivare în care se va expune întrunirea cerințelor stabilite de punctul în cauză. În cadrul notei se va justifica necesitatea intervenției prin expunerea în detaliu a circumstanțelor și informației ce stau la baza concluziilor și acțiunilor organului de control, posibilele încălcări ce rezultă din informația și probele deținute pînă la inițierea controlului și estimarea rezonabilă a consecințelor (prejudiciilor) în cazul neintervenției organului de control.”

alineatul (4) se completează la final cu următoarea frază: „În cazul controlului efectuat în cadrul procedurii de obţinere a unui act permisiv cheltuielile acțiunii de control vor fi incluse în taxa pentru actul permisiv în cauză.”

1. Articolul 20:

în titlu după cuvîntul „Decizia” se introduc cuvintele „şi delegaţia”;

alineatul (1) se completează în final cu textul „sau, după caz, a conducătorului subdiviziunii teritoriale.”;

la alineatul (2):

litera a), după cuvîntul „persoanei” se introduce sintagma „/persoanelor”;

literele e) şi g) se exclud;

articolul se completează cu un nou alineat cu următorul cuprins:

„(3) Delegația de control este întocmită în temeiul deciziei de control pentru fiecare caz de control în parte, fiind emisă şi semnată de conducătorul organului abilitat cu funcţii de control sau, după caz, a conducătorului subdiviziunii teritoriale, şi, pe lîngă datele de identificare a delegaţiei în cauză, va mai conţine:

1. numărul și data deciziei de control;
2. date despre controlor (numele, prenumele; funcția deținută; organul de control; împuternicirea de a efectua acţiuni de control în temeiul legii şi aspectele ce urmează a fi controlate);
3. date despre persoana supusă controlului (denumirea/numele persoanei; codul fiscal; sediul/adresa subdiviziunii controlate; alte date de contact).”
4. Articolul 28:

alineatul (4) va avea următorul cuprins:

„(4) Un exemplar al actului de control se înmînează persoanei supuse controlului cu o confirmare scrisă pe actul de control din partea persoanei ce recepţionează actul de control. În cazul în care persoana supusă controlului refuză să semneze şi să primească actul de control, sub semnătura controlorului se face menţiunea: „A refuzat să semneze şi să primească actul de control”. În termen de cel mult 10 zile lucrătoare de la data încheierii controlului, actul de control care nu a fost semnat de persoana supusă controlului se expediază persoanei supuse controlului prin scrisoare recomandată sau în orice alt mod care ar permite organului de control să asigure şi să probeze recepţionarea din partea destinatarului.”

la alineatul (8) după cuvîntul „acestuia” se introduce textul „cu excepţia cazului stabilit la aliniatul (9).”;

la alineatul (9) textul „de la data intrării în vigoare a actului de control,” se exclude.

1. Articolul 29:

la alineatul (1) după cuvîntul „legislaţiei” se introduce textul „ce nu constituie fapte ilicite prevăzute de legislaţia contravenţională şi/sau penală”;

la alineatul (3) după cuvîntul „recomandată” se introduce textul „sau în orice alt mod care ar permite organului de control să asigure şi să probeze recepţionarea din partea destinatarului.”;

alineatul (4) va avea următorul cuprins:

„(4) Persoana supusă controlului este obligată să înlăture încălcările indicate în prescripție în termenul stabilit expres în prescripție. Organul de control este obligat să stabilească perioada de timp pentru îndeplinirea prescripției reieșind din complexitatea acțiunilor ce urmează a fi efectuate, posibilitățile persoanei controlate de a îndeplini acțiunile prescrise, fiind ghidat și de prescripțiile anterioare, acordate în cazuri similare. În cazul în care în prescripție nu este indicat un termen expres, acesta va fi o lună de la data înmînării prescripției contra semnătură sau de la data expedierii ei prin scrisoare recomandată.”

la alineatul (7) cuvîntul „legislaţie” se substituie cu cuvîntul „lege”;

la finalul alineatului (8) se introduce textul „dacă încălcările nu sunt fapte ilicite prevăzute de legislaţia contravenţională şi/sau penală.”;

la alineatul (9) cuvintele „art.32” se substituie cu cuvintele „alin.(l)”, iar cuvintele „un proces-verbal de” se substituie cu cuvintele „actul de constatare şi/sau”;

articolul se completează cu un nou alineat cu următorul cuprins:

„(10) În cazul în care organul abilitat cu funcţii de control nu are atribuţii de agent constatator în corespundere cu legea contravenţională, acesta sesizează agentul constatator corespunzător la depistarea faptei ilicite prevăzute de legislaţia contravenţională cu respectarea condiţiilor şi a procedurii stabilită de Codul contravenţional al Republicii Moldova.”

1. Articolul 30, alineatul (3) va avea următorul cuprins:

„(3) Contestaţia deciziei de aplicare a sancţiunilor, alteia decît contravenţională, emisă în temeiul rezultatelor controlului, suspendă decizia în cauză de la momentul depunerii contestaţiei pînă la data adoptării de către instanţa de judecată a unei hotărîri definitive. În cazul în care decizia este contestată doar la autoritatea emitentă sau organul ierarhic superior a acesteia, decizia este suspendată pînă la expirarea termenului acordat de lege pentru răspuns sau pînă la comunicarea răspunsului din partea autorităţii.”

1. După **articolul 31** se introduce articolul 311 cu următorul cuprins:

Articolul 311. Supravegherea internă a legalității controlului efectuat

(1) Conducătorul organului de control sau a organului ierarhic superior va dispune periodic (dar nu mai rar de o dată pe an) verificarea legalității, oportunității și motivării adecvate a acțiunilor de control inopinat efectuate de inspectorii din cadrul organului de control în cauză, precum și acțiunilor de control atribuite prin mandat autorităților cu funcție de supraveghere.

(2) În cazul depistării acțiunilor de control inopinat nejustificate adecvat și inițiate și/sau desfășurate cu încălcările prezentei legi, conducătorul organului de control sau a organului ierarhic superior va dispune sancționarea persoanelor responsabile din cadrul organului de control în cauză în dependență de gravitate și mărimea prejudiciului potențial adus. Totodată va dispune recuperarea prejudiciului adus persoanelor supuse controlului în urma acțiunilor de control nejustificate și/sau petrecute în contradicție cu prezenta lege.

(2) În vederea unei supravegheri mai eficiente de ordin intern, organul de control poate solicita asistența autorității de monitorizare a controalelor.

(3) Organul de control este obligat să informeze autoritatea de monitorizare a controalelor și organul ierarhic superior despre rezultatele supravegherii interne efectuate, inclusiv a încălcărilor depistate în urma supravegherii și a sancțiunilor aplicate în acest sens.

1. **Anexa,** coloana 4 din LISTA organelor abilitate cu dreptul de a iniţia controale şi de a acorda mandate de control în domeniile aferente”:

la punctul 29, poziţia 2 textul „la obiectele industriale periculoase” se exclude;

la punctul 32, poziţia 1 şi 2, în final, se va completa cu textul “la obiectele industriale periculoase”.

Nota Informativă

la proiectul legii pentru modificarea şi completarea Legii nr.131 din 8 iunie 2012 privind controlul de stat asupra activităţii de întreprinzător

Întru perfecţionarea funcţională şi instituţională a organelor publice cu funcţii de control, în vederea reducerii poverii asupra agenţilor economici, conform Planului de acţiuni pentru implementarea în anii 2013-2015 a Strategiei reformei cadrului de reglementare a activităţii de întreprinzător pentru anii 2013-2020 (aprobată prin Hotărîrea Guvernului nr. 1021 din 16.12.2013) se preconizează modificarea legislaţiei relevante.

In acest sens, Ministerul Economiei a elaborat un proiect de modificare a Legii nr. 131/2012, care are ca scop excluderea coliziunilor cu prevederile unor acte sectoriale.

In mod special, proiectul concretizează expres: ariile de excepţii pentru organele de control cu statut special (nesubordonate Guvernului), precum şi a celor activitatea cărora presupune proceduri specifice (la trecerea frontierei de stat) sau o periodicitate a controalelor sporită în raport cu una standard (obiecte industrial periculoase); criteriile de întocmire şi de înregistrare a graficului controalelor; prevederile privind notificarea deciziei de control; temeiurile pentru iniţierea controalelor inopinate; procedura emiterii delegaţiei de control; încheierea procedurii de control, etc.

La capitolul controale inopinate a fost exclusă cerința privind estimarea preliminară a prejudiciului la inițierea controlului inopinat, introducînd simultan elaborarea preliminară a unei ”note de motivare”. În cadrul notei se va justifica necesitatea intervenției prin expunerea în detaliu a circumstanțelor și informației ce stau la baza concluziilor și acțiunilor organului de control, posibilele încălcări ce rezultă din informația și probele deținute pînă la inițierea controlului și estimarea rezonabilă a consecințelor (prejudiciilor) în cazul neintervenției organului de control

Suplimentar au fost incluse prevederi ce reglementează supravegherea internă a legalității controlului efectuat, periodicitatea acestor verificări, sancționarea încălcărilor admise de colaboratorii organelor de control subordonate (inspectori), precum și coordonarea acțiunilor cu organul ierarhic superior și autoritatea de monitorizare a controalelor.

Viceministru Tudor COPACI